121. ΑΠΟΦΑΣΗ ΥΠΟΥΡΓΟΥ ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ Αριθ. 6963/Ε της 10/16 Απρ. 1997 (ΦΕΚ Β΄ 313) Διαφάνεια στη μέτρηση διαφημιστικών μηνυμάτων που μεταδίδονται ή καταχωρούνται πραγματικά. Έχοντας υπόψη: 1.Τις διατάξεις του Π.Δ. 181/94 (ΦΕΚ Α΄ 116). 2.Τις διατάξεις των άρθρ. 11 και 12 παρ. 16 του Νόμ. 2328/1995 (ΦΕΚ Α΄ 159), όπως αυτό αντικαταστάθηκε με το άρθρ. 33 παρ. 1 του Νόμ. 2429/1996. 3.Τις διατάξεις του Π.Δ. 310/1996 «για τον έλεγχο της διαφάνειας στον ευρύτερο δημόσιο τομέα». 4.Την ανάγκη παροχής στους φορείς του Δημοσίου και του ευρύτερου δημόσιου τομέα της δυνατότητας να έχουν στην διάθεσή τους αξιόπιστες μετρήσεις σχετικά με τον αριθμό των διαφημιστικών μηνυμάτων, που μεταδίδονται ή καταχωρούνται πραγματικά, και τον χρόνο ή τον χώρο που αυτά καταλαμβάνουν, καθώς και ακριβή στοιχεία σχετικά με τη συγκέντρωση και κατανομή της διαφημιστικής δαπάνης στα έντυπα και ηλεκτρονικά Μ.Μ.Ε. 5.Το γεγονός ότι με τις διατάξεις της παρούσας απόφασης δεν προκαλείται δαπάνη εις βάρος του κρατικού προϋπολογισμού, αποφασίζουμε: Άρθρ.1.-Οι ασφαλιστικοί φορείς που είναι σύμφωνα με το νόμο αρμόδιοι για την είσπραξη του αγγελιοσήμου καθώς και οι αρμόδιες για την είσπραξη του ειδικού φόρου επί των διαφημίσεων υπηρεσίες του Υπουργείου Οικονομικών διενεργούν τακτικές μετρήσεις των διαφημιστικών μηνυμάτων που μεταδίδονται ή καταχωρούνται πραγματικά και διασταυρώνουν με το αποτέλεσμα των μετρήσεων αυτών το περιεχόμενο του αναλυτικού ημερολογίου διαφημίσεων που τηρείται από τα μέσα ενημέρωσης, σύμφωνα με τις διατάξεις της παρ. 14 του άρθρ. 12 του Νόμ. 2328/1995, όπως αυτό αντικαταστάθηκε με το άρθρ. 33 του Νόμ. 2429/1996, και της υπ’ αριθ. 1086567/Τ και ΕΦ κοινής απόφασης των Υπουργών Οικονομικών, Εργασίας και Κοινωνικών Ασφαλίσεων και Τύπου και Μ.Μ.Ε. Άρθρ.2.-Το Εθνικό Συμβούλιο Ραδιοτηλεό-ρασης, στα πλαίσια του ελέγχου τήρησης, από τους ραδιοφωνικούς και τηλεοπτικούς σταθμούς, των διατάξεων των άρθρ. 3 παρ. 5 και (Μετά τη σελ. 296,514) Σελ. 296,515 Τεύχος 1287- Σελ. 63 Κρατική Ραδιοφωνία-Τηλεόραση 18.Ρ.α.120-121 6 και 8 παρ. 3 του Νόμ. 2328/1995, σχετικά με τις χρονικές και άλλες προδιαγραφές μετάδοσης διαφημιστικών μηνυμάτων που μεταδίδονται πραγματικά από τα ηλεκτρονικά μέσα ενημέρωσης. Άρθρ.3.-1.Σε εκτέλεση των διατάξεων των άρθρ. 1 και 2 της παρούσης απόφασης, οι εκεί αναφερόμενοι φορείς μπορούν να συνάπτουν συμβάσεις, από κοινού ή κατ’ ιδίαν, με ιδιωτικές επιχειρήσεις καθώς και με ανώτατο ή τεχνολογικά εκπαιδευτικά ιδρύματα, και ερευνητικά κέντρα ή ινστιτούτα. Τη δυνατότητα σύναψης παρόμοιων συμβάσεων έχει, στα πλαίσια της εκτέλεσης των κατά νόμο αρμοδιοτήτων του, και κάθε άλλος φορέας του δημοσίου και του ευρύτερου δημοσίου τομέα, όπως αυτός ορίζεται από τις διατάξεις των άρθρ. 9 παρ. 1 του Νόμ. 1232/1982 και 1 παρ. 6 του Νόμ. 1256/1982. 3.Για την εφαρμογή του παρόντος άρθρου, ως μέτρηση πραγματικής διαφήμισης νοείται και η επεξεργασία των μετρήσεων αυτών με σκοπό την διακρίβωση της συγκέντρωσης και κατανομής της πραγματοποιηθείσας διαφημιστικής δαπάνης. 4.Κατά την τηλεοπτική μετάδοση των διαφημιστικών μηνυμάτων είναι υποχρεωτική η συνεχής μετάδοση του λογοτύπου του τηλεοπτικού σταθμού, ώστε να καθίσταται δυνατή η αυθεντική διαπίστωση της ταυτότητας του μεταδίδοντος σταθμού. Άρθρ.4.-Οι επιχειρήσεις που αναλαμβάνουν τη μέτρηση των διαφημιστικών μηνυμάτων που πραγματικά μεταδίδονται ή καταχωρούνται για λογαριασμό φορέων που αναφέρονται στα προηγούμενα άρθρα οφείλουν να πληρούν τις προϋποθέσεις που προβλέπονται από τις διατάξεις του άρθρ. 11 παρ.1α΄ έως ε΄ του Νόμ. 2328/1995 (ΦΕΚ Α΄ 159) και να είναι εγγεγραμμένες στο προβλεπόμενο με την παρ. 2 του ιδίου άρθρου Μητρώο που τηρείται στο Υπουργείο Τύπου και Μ.Μ.Ε. καθώς και στο προβλεπόμενο από το άρθρ. 1 του Π.Δ. 310/1996 (ΦΕΚ Α΄ 214) Μητρώο που τηρείται στο Τμήμα Ελέγχου Διαφάνειας του Ε.Σ.Ρ. Άρθρ.5.-1.Οι προβλεπόμενες από τα προηγούμενα άρθρα της παρούσας απόφασης συμβάσεις συνάπτονται σύμφωνα με τις διαδικασίες που προβλέπονται από τα άρθρ. 79 έως 85 του κώδικα Δημοσίου Λογιστικού (Νόμ. 2362/1995, ΦΕΚ Α΄ 247), από τα άρθρ. 11 επ. της Οδηγίας 92/50 του Συμβουλίου Ε.Ε. «για τον συντονισμό των διαδικασιών σύναψης δημοσίων συμβάσεων υπηρεσιών» και συμπληρωματικά από τις διατάξεις των οικείων Κανονισμών Προμηθειών. Σελ. 296,516 Τεύχος 1287- Σελ. 64 2.Για την κατάρτιση των παραπάνω συμβάσεων, οι αντισυμβαλλόμενοι των δημοσίων φορέων οφείλουν να υποβάλλουν στις αναθέτουσες αρχές τα στοιχεία που προβλέπονται από την παρ.1α του άρθρ. 2 του Π.Δ. 310/1996 και εφ’ όσον πρόκειται για ανώνυμες εταιρείες, αναλυτική κατάσταση των μετόχων τους, μέχρι φυσικού προσώπου, σύμφωνα με τις διατάξεις του άρθρ. 6 του ιδίου δ/τος. 3.Οι αναθέτουσες αρχές οφείλουν πριν από την κατάρτιση των συμβάσεων να διασταυρώνουν τα προβλεπόμενα από την προηγούμενη παράγραφο στοιχεία με τα στοιχεία που τηρούνται στο Μητρώο επιχειρήσεων του Τμήματος Ελέγχου Διαφάνειας του Ε.Σ.Ρ. Η διασταύρωση διενεργείται σύμφωνα με την διαδικασία των παρ. 2 και 3 του άρθρ. 10 του Π.Δ. 310/1996. 4.Σε περίπτωση που κατά την διενέργεια των προβλεπόμενων από την κείμενη νομοθεσία ελέγχων που διενεργεί το Ε.Σ.Ρ. στις επιχειρήσεις του ευρύτερου χώρου των Μ.Μ.Ε. διαπιστωθεί ότι οι ανάδοχοι της μέτρησης της πραγματικής διαφήμισης παραβιάζουν τους οικείους κανόνες διαφάνειας, οι αναθέτουσες αρχές οφείλουν να προβούν αμελλητί στην καταγγελία των σχετικών συμβάσεων, χωρίς την υποχρέωση καταβολής οιασδήποτε αποζημίωσης. 18.Ρ.α.121 Κρατική Ραδιοφωνία-Τηλεόραση 